กินยาคุมกำเนิดแบบฉุกเฉินมาติดๆสองสามวันค่ะ แล้วหยุดกินสองสามวันค่ะ แล้วมีอาการปวดหัว ฉี่บ่อย และมีเลือดออกทางช่องมดลูกนิดๆหน่อยๆมาสองสามวันแล้ว แต่เลือดที่ออกมันเป็นสีอ่อนๆค่ะ ไม่เหมือนเลือดแบบปกติค่ะ อยากทราบว่าอาการแบบนี้เกิดจากอะไรค่ะ..?
สวัสดีค่ะ จากที่เล่ามา คิดว่าเลือดที่ออกเป็นผลจากยาคุมกำเนิดฉุกเฉินนะคะ ซึ่งสามารถรอดูอาการก่อนได้ค่ะ สามารถอ่านเพิ่มเติมที่นี่ค่ะส่วนอาการปัสสาวะบ่อย กับอาการปวดศีรษะอาจไม่เกี่ยวกับยาคุมกำเนิดฉุกเฉินค่ะอาการปัสสาวะบ่อย สามารถเกิดได้จากหลายสาเหตุได้แก่ การดื่มน้ำมาก ภาวะทางอารมณ์บางอย่าง ทางเดินปัสสาวะอักเสบ โรคเบาหวาน โรคเบาจืด เป็นต้น หากมีไข้ ปัสสาวะแสบขัด ปัสสาวะสีขุ่น แนะนำไปพบแพทย์เพื่อตรวจและรับการรักษาอย่างเหมาะสมค่ะแต่หากไม่มีอาการนี้ แนะนำรอดูอาการก่อนได้ หากยังมีอาการปัสสาวะผิดปกติ แนะนำไปพบแพทย์เพื่อตรวจหาสาเหตุนะคะอาการปวดศีรษะ แนะนำให้รับประทานยาพาราเซตามอลบรรเทา หากอาการไม่ดีขึ้น แนะนำไปพบแพทย์เพื่อตรวจและรับการรักษาอย่างเหมาะสมค่ะสามารถอ่านเพิ่มเติมได้ที่นี่ค่ะ